विपत्ति आने पर अवतार लेते हैं परमात्मा
क्रिसमस के अवसर पर बेतला में उमड़े सैलानी
बेतला| क्रिसमस के अवसर पर शुक्रवार को पलामू व्याघ्र परियोजना क्षेत्र के बेतला, पलामू किला, कमलदह झील समेत केचकी, औरंगा संगम तट सैलानियों से गुलजार रहा। इस दौरान पूर्व मुख्य सचिव सजल चक्रवर्ती, लातेहार डीसी बालमुकुंद झा, एसडीजेएम कौशिक मिश्रा समेत कई अधिकारी भी बेतला पहुंचे बेतला पार्क, पलामू किला कमलदह झील समेत इसके आसपास के कई मनोहारी स्थलों का भ्रमण किया। केचकी के औरंगा नदी और कोयल नदी के तट पर भी सैलानी मस्ती करते मनोरम दृश्यों का लुत्फ उठाते देखे गए। बेतला रेंजर नथुनी सिंह ने कहा कि हर वर्ष की तरह इस वर्ष भी बेतला आने वाले सैलानियों का विशेष ख्याल रखा गया है।
लातेहार में मिस्सा अनुष्ठान में शामिल ईसाई धर्मावलंबी।
जिलेभर में हर्षोल्लास के साथ मनाया गया क्रिसमस का त्योहार, फादर ने कहा
भास्करटीम | लातेहार
जिलेभरमें शुक्रवार को क्रिसमस का त्योहार धूमधाम से मनाया गया। लातेहार के एनडब्ल्यूजीएल चर्च, कैथोलिक चर्च, मेनोनाइट चर्च, सीएनआई चर्च, सीएनजी चर्च डैंटी कास्टल चर्च में फादरों ने पवित्र मिस्सा का अनुष्ठान, आराधना एवं धर्मपाठ का आयोजन किया। प्रार्थना सभा के बाद चरनी पर लेटे प्रभु यीशु का धर्मावलंबियों ने चुंबन लिया।
इससे पहले गुरुवार की मध्य रात्रि घड़ी की सूई जैसे ही 12 पर पहुंची, सभी चर्चों में घंटियां बजने लगी। इसी के साथ प्रभु यीशु का जन्मोत्सव समारोह कार्यक्रम प्रारंभ हो गया। प्रभु यीशु की जयकार के साथ मसीही समुदाय के लोगों ने एक-दूसरे को क्रिसमस की बधाइयां दी। फादर ने अपने मुख्य संदेश में कहा कि जब-जब मानव संसार में आपत्ति आती है, परमात्मा किसी किसी रूप में अवतार लेते हैं।
यीशु ने इस धरती पर अपने जीवन के उदाहरण से प्रेम, शांति, समानता, न्याय, क्षमा एवं सहभागिता की शिक्षा दी। यह पर्व खुशी बांटने का हैै। इसके पूर्व विभिन्न चर्चों में मांदर की थाप पर युवतियों ने ‘आवा-आवा भाई मने आवा, आज जन्म ले लैं, यीशु मसीह... के गीत गाना प्रारंभ किया। प्रभु यीशु के जन्म पर्व के अवसर पर गिरजाघरों में ईसाई समुदाय के लोग सज-धजकर नए परिधानों में जमे रहे। लाउडस्पीकर से प्रभु यीशु के जन्म से संबंधित गीतों के अलावा आधुनिक नागपुरी फिल्मी गीतों का प्रसारण किया जाता रहा। इस अवसर पर चर्च को दुल्हन की तरह सजाया-संवारा गया था।
महुआडांड़में धूमधाम से मना यीशु का जन्मोत्सव
महुआडांड़| प्रखंडके संत जोसेफ महुआडांड़, कुकुदपाठ, टुनटोली, पकरीपाठ, साले समेत नवपल्ली में ईसाइयों द्वारा चरनी बनाकर विशेष मिस्सा का अनुष्ठान किया गया। संत जोसेफ पल्ली में अनुष्ठानकर्ता द्वारा गुरुवार की रात पूजा कराया गया, जो सुबह 8:30 बजे तक चला। इस दौरान कई सांस्कृतिक कार्यक्रम हुए। मौके पर फादर ने कहा कि यीशु मसीह प्रेम, भाईचारा, मुक्तिदाता शांति का प्रतीक है। उन्हीं के बताये मार्ग पर चलने से जीवन सफल होगा। मौके पर फादर समेत मसीही समुदाय के कई लोग उपस्थित थे। जिले के बालूमाथ, गारू, बारियातू, हेरहंज, मनिका बरवाडीह प्रखंड में भी ईसाई समुदाय के लोगों द्वारा क्रिसमस (बड़ा दिन) का त्योहार धूमधाम से मनाया गया।
चंदवाके कैथोलिक चर्च में हुई विशेष प्रार्थना
चंदवा| स्थानीयकैथोलिक चर्च में प्रभु यीशु का जन्मोत्सव धूमधाम से मनाया गया। गुरुवार की रात 12 बजे चर्च की घंटियां बज उठी। विशेष प्रार्थना के बाद बाइबल का पाठ किया गया। शुक्रवार को फादर मॉरीश टोप्पो द्वारा मिस्सा अनुष्ठान कराया गया। मसीही समुदाय के लोग सैकड़ों की संख्या में विशेष प्रार्थना सभा एवं मिस्सा पूजन में भाग लिया प्रभु यीशु की प्रार्थना की। उपस्थित लोगों ने समारोह के बाद एक-दूसरे के गले मिलकर क्रिसमस की बधाइयां दी।
hin_Deva hin_Deva hin_Deva awa_Deva hin_Deva san_Deva hin_Deva hin_Deva hin_Deva hin_Deva hin_Deva mag_Deva hin_Deva